stanford-oval/wikipedia huggingface dataset:
חלומות (אלבום של אייל גולן)

חלומות הוא אלבומו השמיני של הזמר אייל גולן שיצא לאור ב-22 ביוני 2003 והורכב כולו מגרסאות כיסוי לשירי אמנים שונים. את שיר הנושא של האלבום, שביצעה במקור רוחמה רז, שר גולן לראשונה בטקס מלכת היופי של אותה שנה. שאר שירי האלבום הוקלטו למעשה עוד בשנת 1996 כסקיצות לאלבום המשך לאלבומו השני של גולן - "בהופעה חיה", וכתוכנית גיבוי למקרה ששיתוף הפעולה עם חברי "אתניקס" לא יצלח. בין היתר כלל האלבום את ביצועיו של גולן ל"האהבה הישנה" של שלמה ארצי, "רחוק רחוק" שכתבה והלחינה חוה אלברשטיין לזמרת היווניה גליקריה, מספר מחרוזות שירים של זוהר ארגוב, מחרוזות בערבית וחידוש ל"כמו רוח סערה" מאלבום הבכורה של גולן עצמו.
שירי האלבום

| חלומות> מס' | חלומות> שם | חלומות> מילים | חלומות> לחן | חלומות> משך | חלומות>  | חלומות>  | חלומות>  | חלומות>  | חלומות>  |
| --- | --- | --- | --- | --- | --- | --- | --- | --- | --- |
| 1. | חלומות (גרסת כיסוי)   | רחל שפירא | יאיר קלינגר | 03:21 |  |  |  |  |  |
| 2. | מחרוזת לשכת העבודה ( 1."לשכת העבודה" 2."ביני ובינק")   | 1.ג'ו עמר 2.עממי ערבי | 1.ג'ו עמר 2.עממי ערבי | 06:49 |  |  |  |  |  |
| 3. | מחרוזת נעלמת בלי מילים ( 1."עינייך החומות" 2."נעלמת בלי מילים" 3."נזכר אני במבטך")   | 1.סוזי סרנגה 2.סוזי סרנגה 3.חיים לוי | 1.עממי יווני 2.עממי יווני 3.עממי ישראלי | 08:32 |  |  |  |  |  |
| 4. | מחרוזת עין הזרקא ( 1."עין הזרקא" 2."סוא סוא" 3."ובעד כונתום" 4."לילה לילה")   | 1.עממי מרוקאי 2.עממי טורקי 3.עממי ערבי 4.עממי ערבי | 1.עממי מרוקאי 2.עממי טורקי 3.עממי ערבי 4.עממי ערבי | 09:54 |  |  |  |  |  |
| 5. | רחוק רחוק (גרסת כיסוי)   | חוה אלברשטיין | חוה אלברשטיין | 03:31 |  |  |  |  |  |
| 6. | מחרוזת נסיכת העיר ( 1."כמו רוח סערה" 2."נסיכת העיר" 3."פינה בלב")   | 1.אייל גולן 2.יואב יצחק 3.אביחי מליחי | 1.לפטרס זרבס (יווני) 2.מאנוס לויזוס (יווני) 3.אביחי מליחי | 09:12 |  |  |  |  |  |
| 7. | האהבה הישנה (גרסת כיסוי)   | שלמה ארצי | שלמה ארצי | 03:31 |  |  |  |  |  |
| 8. | מחרוזת מטאדור ( 1."זה לא חלום" 2."מטאדור")   | 1.דודו מויאל 2.אורי ברזילאי | 1.עממי מרוקאי 2.יהודה בדיחי | 04:36 |  |  |  |  |  |
| 9. | מחרוזת ים של דמעות ( 1."אלינור" 2."ילדתי" 3."ים של דמעות")   | 1.ג'קי מקייטן 2.ציון שרעבי 3.זמירה חן | 1.עממי יווני 2.ציון שרעבי 3.רפי גבאי | 10:38 |  |  |  |  |  |
| משך כולל: | משך כולל: | משך כולל: | משך כולל: | 60:04 |  |  |  |  |  |
עיבודים (למעט השיר "חלומות"): חיים חדד-הדר
קלידים: חיים חדד, יוסי יוסף, אושר כהן, ארנון אלמסי
גיטרה סולו: יהודה קיסר
בוזוקי: אריס נחום
גיטרות ליווי: שמוליק בודגוב
גיטרה בס: אבי יפרח
תופים: אשר פדי
דרבוקה: רוני דדון
סקסופון: סרג'ו שרעבי
הוקלט באולפני "בן-צור"
טכנאי הקלטה: איציק תקומי
טכנאי מיקס: מוני ארנון
עיבוד: יעקב למאי
קלידים: יעקב למאי, עמית הראל
גיטרות: אבי סינגולדה
כלי הקשה: יהודה תמיר
הוקלט ב"אולפני שיר"
טכנאי הקלטה ומיקס: יהודה תמיר
טואפסה (כדורגל)

| --- | --- |

 מידע כללי
 תאריך ייסוד:  16 ביוני 2020 
 אצטדיון:  מגרש בית הספר MBU מספר 6, טואפסה, מחוז קרסנודאר   (תכולה: 2,370)
 ליגה:  הליגה הרוסית השנייה 
 fctuapse.ru
 
טואפסה הוא מועדון כדורגל מקצועני רוסי מהעיר טואפסה שבמחוז קרסנודאר. המועדון נוסד ב-16 ביוני 2020 ומאז עונת 2020/2021 מתמודד באליפות LFL (הרביעית בחשיבותה במדינה).
היסטוריה

התאריך הרשמי להקמת המועדון הוא 16 ביוני 2020, כאשר המועדון קיבל רשמית רישיון תפעול מהתאחדות הכדורגל הרוסית, בעוד שהמועדון נרשם רשמית כישות משפטית ב-25 בפברואר באותה שנה. בעבר הקבוצה המקומית הייתה זוכה לתקצוב מוניציפלי והיה ממומן ישירות מתקציב העיר טואפסה והתמודדה בטורנירים חובבניים של מחוז קרסנודאר.
סרגיי לז'נצב מונה למאמן הראשי של הקבוצה ביוני 2020. בעונת 2020/21 הקבוצה החלה להתחרות באליפות הליגה המקצוענית ובגביע הרוסי. כבר בעונת הבכורה הייתה מעורבת בשערורייה רבתי כשנודע כי היא הציבה 2 שחקנים מתחזים למשחק ליגה נגד סק"א רוסטוב ב-21 בספטמבר 2021 במקום השחקנים האמיתיים שהיא רשמה למשחק, כדי להימנע מספיגת הפסד טכני לאחר שמחצית מהסגל התגלה חיובי בבדיקת קורונה. בעקבות זאת נפסקו לה 2 הפסדים טכניים, על הונאה ואי שיתוף הרשויות במידע על הידבקות שחקנים בנגיף הקורונה. בעקבות המשחק, המאמן סרגיי לז'נצב הושעה מכל פעילויות הקשורות לכדורגל לתקופה של שנה אחת והמועדון ספג קנס על הפרת תקנות תברואתיות בארגון המשחק. במקביל נרשמו מקרים של הידבקות בנגיף הקורונה במועדון והמשחק הבא (ב-27 בספטמבר) מול מועדון לגיון דינמו מחצ'קלה בוטל. ב-16 בדצמבר 2021, התאחדות הכדורגל הרוסית, הודיע כי נשלל מהמועדון מעמדו כמועדון מקצועני והוא יתמודד בליגת הכדורגל החובבנית של רוסיה בגין מסירת מידע כוזב במכוון, כמו גם שימוש במסמכים מזויפים. מנכ"ל המועדון ורופא הקבוצה הושעו מכל פעילות הקשורה לכדורגל למשך שישה חודשים והמועדון חדל להתמודד בליגות המקצועניות.
אצטדיון

הקבוצה מארחת את משחקיה במגרש של בית ספר MBU מספר 6, שנבנה בשנת 1956. במגרש שני יציעים: היציע המערבי מאכלס 800 צופים, בעוד היציע המזרחי מכיל 1,570. המגרש ממוקם ברחוב מקסים גורקי, לא רחוק מנמל טואפסה.
הערות שוליים

1 2 3  "ФК «Туапсе»" (ברוסית). נבדק ב-2020-08-08.
↑  "ФК «Черноморец» сыграет с дебютантом ПФЛ «Туапсе»". Кубань 24 (ברוסית). 2020-07-21.
↑  "Профиль клуба" (ברוסית). ПФЛ.
↑  "ФК «Туапсе» скрывает планы на ПФЛ Юг 2020/21". Футбол ЮФО-СКФО (ברוסית). 2020-06-20. נבדק ב-2020-08-08.
↑  "Как мы брали Туапсе — Официальный сайт ФК «Кубань»". fckuban.com. נבדק ב-2020-08-08.
↑  "ФК «Туапсе» подал заявку на лицензирование в ПФЛ". www.stavki.ru. נבדק ב-2020-08-08.
↑  "Итоги матчей 1/256 финала Бетсити Кубка России". rfs.ru (ברוסית). נבדק ב-2020-08-08.
↑  Скандал в ПФЛ: «Туапсе» выпустил двух подставных игроков под чужими именами – свой состав кончился 😱
טריני לופז

| --- | --- |

 לידה:  15 במאי 1937 דאלאס, ארצות הברית 
 פטירה:  11 באוגוסט 2020 (בגיל 83) פאלם ספרינגס, ארצות הברית 
 מקום קבורה:  Calvary Hill Cemetery and Mausoleum 
 מוקד פעילות:  ארצות הברית 
 תקופת הפעילות:  1959–2020 (כ־61 שנים)
 סוגה:  מוזיקת פופ 
 שפה מועדפת:  אנגלית, ספרדית 
 כלי נגינה:  גיטרה 
 חברת תקליטים:  רפרייז רקורדס 
 www.trinilopez.com
 פרופיל ב-IMDb
 
טרינידד "טריני" לופז השלישי (Trinidad "Trini" López III;‏ 15 במאי 1937 – 11 באוגוסט 2020) היה זמר, גיטריסט ושחקן אמריקאי. האלבום הראשון שהוציא לאור ואשר כלל גרסה של If I Had a Hammer, היה לאלבום זהב. להיטיו האחרים כללו את Lemon Tree, I'm Comin' Home, Cindy ו-Sally Was a Good Old Girl. הוא עיצב שתי גיטרות לחברת גיבסון, אשר הפכו לפריט אספנים.
תחילת דרכו

טריני לופז נולד בדאלאס, טקסס, לטרינידד לופז השני (אשר היה זמר, רקדן, שחקן ומוזיקאי במקסיקו) ופטרה גונזלס, אשר היגרו לדאלאס ממקסיקו. ללופז היו ארבע אחיות, ואח, ג'סי, שהוא זמר. הוא גדל ברחוב אשלנד בשכונת "מקסיקו הקטנה" בדאלאס, ולמד בעיר בבית הספר היסודי והתיכון. הוא נאלץ להפסיק את לימודיו בתיכון, בשנת הלימודים האחרונה, כדי לעזור בפרנסת משפחתו.
קריירה

לופז הקים את להקתו הראשונה בעיר ויצ'יטה פולס בטקסס, בגיל 15. ב-1958, בעצת אביו של באדי הולי, טריני ולהקתו The Big Beats, פנו למפיק נורמן פטי בקלוביס, ניו מקסיקו. פטי השיג ללהקה חוזה עם חברת קולומביה רקורדס ובעקבותיו יצא לאור הסינגל Clark's Expedition/Big Boy, שני צידי הסינגל היו אינסטרומנטליים בלבד. לופז עזב את הלהקה והוציא לאור הקלטה ראשונה, פרי יצירתו, בשם The Right To Rock, בחברת התקליטים וולק מדאלאס. בשנת 1959 חתם חוזה הקלטות בחברת קינג רקורדס והקליט בחברה זו למעלה מ-12 סינגלים, אך אף לא אחד מהם נכנס למצעד הפזמונים. בסוף 1962, עם תום חוזהו בקינג רקורדס, קיבל לופז הצעה מן המפיק סנאף גארט לנסות להצטרף ללהקת "צרצרים" כסולן, להקה בה היה חבר באדי הולי אשר נהרג בשנת 1959. אחרי שבועות של אודישנים בלוס אנג'לס, הרעיון לא יצא לפועל. לופז קיבל חוזה הופעות במועדון לילה, PJ's, שם גדל במהירות קהל הצופים. פרנק סינטרה, אשר ביקר במקום וייסד חברת תקליטים משלו, Reprise Records, החתים מאוחר יותר את לופז על חוזה הקלטות.
אלבום הופעה חיה ראשון שהוציא לאור "טריני לופז ב-PJ's", יצא לאור בשנת 1963. האלבום כולל את גרסתו של לופז לשיר If I Had a Hammer, אשר הגיע למקום הראשון במצעדי הפזמונים ב-36 מדינות בעולם, למקום השלישי במצעד האמריקאי והיה מושמע באופן תדיר בתחנות רדיו רבות בעולם במשך שנים רבות. האלבום נמכר ביותר ממיליון עותקים, והיה לאלבום זהב. באלבום לופז אף ביצע את גרסתו לשיר המקסיקני המסורתי La Bamba, שיר אותו הוציא לאור אף בסינגל בשנת 1966. לופז הוציא לאור אלבום נוסף מהופעה חיה במועדון PJ's מאוחר יותר באותה השנה אשר שמו "By Popular Demand More Trini Lopez at PJ's".
הפופולריות של לופז גרמה ליצרנית הגיטרות גיבסון לפנות אליו בשנת 1964 בבקשה לעצב גיטרה עבור החברה. בסופו של יום הוא עיצב שתי גיטרות: Trini Lopez Standard, גיטרת רוק אנד רול המבוססת על גיטרת גיבסון דגם ES-335 עם גוף חצי חלול, ו-Lopez Delux, שהיא גרסה של גיטרת גיבסון לנגינת ג'אז, גיטרה שעוצבה במקור על ידי בארני קסל. שני דגמי הגיטרות יוצרו החל משנת 1964 ועד 1971, והפכו לפריט אספנים מבוקש. הבעלים של הגיטרות בעיצובו של לופז כוללים את דייב גרוהל מלהקת פו פייטרס ונואל גלאגר מלהקת אואזיס.
עד לשנת 1968 היו ללופז 13 להיטים במצעד הפזמונים האמריקאי, ביניהם Lemon Tree בשנת 1965, I'm Comin' Home, Cindy בשנת 1966, ו-Sally Was a Good Old Girl בשנת 1968. במצעד הלהיטים לקהל בוגר היו ללופז 15 להיטים, בהם להיטים שהגיעו לעשרת הגדולים: Michael בשנת 1964, Gonna Get Along Without Ya' Now בשנת 1967 והסתדר בלעדיך עכשיו" (1967), ו-The Bramble Bush באותה שנה. לצד הצלחתו כזמר הקלטות לופז היה לאחד מן הזמרים המצליחים בהופעות במועדוני לילה בתקופתו והופיע באופן קבוע על במות מרכזיות בלאס וגאס. בשנת 1968 הוא הקליט אלבום בנאשוויל ושמו Welcome to Trini Country.
בשנת 1969 שידרה רשת NBC תוכנית בידור של טריני לופז. פסקול התוכנית ראה אור כאלבום בשם The Trini Lopez Show ובו הוא שר את להיטיו.
בשנות ה-60 וה-70 של המאה ה-20 לופז התמקד במשחק, אף שהקריירה הקולנועית שלו לא הייתה מוצלחת באותה מידה בה הצליח כמוזיקאי. הוא המשיך את הקריירה המוזיקלית בסיורי הופעות ארוכים באירופה ובאמריקה הלטינית באותה תקופה; בשנת 1978 ניסה לשנות את סגנונו ברוח התקופה והוציא לאור אלבום דיסקו, אשר נכשל במצעדי המכירות. בשנת 1967 לופז הוציא לאור סינגל במסגרת קידום מכירות למשקה חדש של חברת קוקה-קולה בשם Fresca.
קריירת משחק

תפקידו הראשון של לופז היה בסרט "נישואין על שרטון" בשנת 1965, בו הופיע בתפקיד זמר במועדון לילה. השיר שביצע בסרט, Sinner Man, יצא לאור כסינגל והפך להיט. הוא שיחק בתפקיד משנה בסרט "12 הנועזים" בשנת 1967. בשנת 1970 הופיע בתפקיד עצמו בסרט The Phynx והיה השחקן הראשי בסרט "אנטוניו" בשנת 1973.
נפטר ב-11 באוגוסט 2020 מסיבוכי מחלת נגיף קורונה 2019.
הערות שוליים

↑  A Book of Prayers: To the Heavens from the Stars – Chuck Spinner – Google Books. Books.google.com. 31 בינואר 2008. נבדק ב-19 ביולי 2018. {{cite book}}:  (עזרה)
↑  Ssingings. Billboard. Nielsen Business Media, Inc. 11 בספטמבר 1971. pp. 20–. ISSN 0006-2510. {{cite book}}:  (עזרה)
↑  Billboard – Google Books. Books.google.com. 15 במאי 1965. נבדק ב-2018-07-18. {{cite book}}:  (עזרה)
↑  Murrells, Joseph (1978). The Book of Golden Discs (2nd ed.). London: Barrie and Jenkins Ltd. p. 162. ISBN 0-214-20512-6.
↑  "Trini Lopez Standard". Vintage Guitars. נבדק ב-18 ביולי 2018. {{cite web}}:  (עזרה)
↑  "Trini Lopez Deluxe". Vintage Guitars. נבדק ב-18 ביולי 2018. {{cite web}}:  (עזרה)
↑  "Dave Grohl – Exclusive Studio Tour video". NME. נבדק ב-18 ביולי 2018. {{cite web}}:  (עזרה)
↑  Halterman, Del (1 ביולי 2009). "Walk-Don't Run - The Story of the Ventures". Lulu.com. נבדק ב-18 ביולי 2018. {{cite web}}:  (עזרה)
| --- | --- |
בקרת זהויות :  NLI: 987007455142305171  PLWABN: 9810646703705606  BNE: XX1004128  BnF: cb138967873 (data)  GND: 134447972  ISNI: 0000 0000 5513 3354  LCCN: n85201984  MusicBrainz: 52086001-fe0e-42ee-884e-49a0881bf8c8  NKC: pna2012686902  NTA: 073203068  SNAC: w67662m7  SUDOC: 197679021  VIAF: 209149294325380521823   WorldCat (עם VIAF): 209149294325380521823 
לופז עם פט בון
חלומו של דולפין

| --- | --- |

כרזת הסרט בעברית
 מבוסס על:  "הדולפין: סיפורו של חולם חלומות" מאת סרג'יו במברן
 בימוי:  אדוארדו שולדט
 הופק בידי:  סרג'יו במברן, יואקים הלינגר, תומאס מולר, לורנזו וון לורץ'
 תסריט:  ג'ודי קלם, אדוארדו שולדט, מיכאל ווג
 עריכה:  אכילס ברטון איצ'יקווה
 מדבבים:  Giovanni Ciccia Bruno Ascenzo 
 מדבבים בעברית:  ראו כאן
 מוזיקה:  אנטוניו גרבסוני
 מדינה:  פרו פרו איטליה איטליה גרמניה גרמניה
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  6 באוקטובר 2009 (הקרנת בכורה) 8 באוקטובר 2009 (הפצה בבתי הקולנוע) 14 באפריל 2011 (הפצת הסרט בישראל)
 משך הקרנה:  כ-86 דקות
 שפת הסרט:  ספרדית (הסרט דובב לשפות נוספות, ביניהן עברית)
 סוגה:  סרט הנפשה ממוחשבת, סרט לכל המשפחה, סרט הרפתקאות, סרט קומדיה
 תקציב:  3,000,000 דולר
 הכנסות:  4,127,246 דולר
 www.ogolfinhofilme.com.br
 דף הסרט ב־IMDb
 
חלומו של דולפין (בספרדית: El Delfín: La historia de un soñador) הוא סרט הנפשה ממוחשבת פראוני-איטלקי-גרמני לכל המשפחה, מסוגת הרפתקאות וקומדיה משנת 2009, אשר מבוסס על הרומן "הדולפין: סיפורו של חולם חלומות" מאת סרג'יו במברן משנת 1995. הסרט בוים ונכתב על ידי אדוארדו שולדט, ביחד עם כתיבתם של ג'ודי קלם ומיכאל ווג.
הקרנת הבכורה של הסרט התרחשה בארגנטינה ב-6 באוקטובר 2009, ולאחר יומיים, ב-8 באוקטובר, הסרט הופץ במדינות שונות, ביניהן צ'ילה, אקוודור ופרו. בישראל הסרט הוקרן לראשונה בדיבוב לעברית ב-14 באפריל 2011. אורך הסרט הוא כ-86 דקות, ושפת המקור שלו היא ספרדית.
הסרט הרוויח ממכירות הכרטיסים כ-4,127,246 דולר, מתקציב של 3,000,000 דולר.
תקציר העלילה

הסרט מספר על דולפין בשם דניאל אלכסנדר שחלומו הוא לשחות מחוץ ללגונה שבה הוא חי. יום אחד, קול מהאוקיינוס פנה לדניאל אלכסנדר ונתן לו אפשרות להגשים את חלומו - לשחות מחוץ ללגונה. כשהוא יצא לים הפתוח, דניאל אלכסנדר פגש קלאמרי חכם ונחמד בשם קארל, איתו הוא יצא להרפתקה בחיפוש אחר אי מסתורי.
מדבבים ודמויות בעברית

הדיבוב העברי בוים על ידי עמיחי בר טוב, והופק על ידי אסנת סדן.
מיכאל הנגבי - דניאל אלכסנדר
גלעד קלטר - קארל
יורם יוספסברג - לוסיוס / מספר
אמנון וולף - מייטר
מתי אטלס - מייקל
לורן סביר - לינה
מיכל מוכתר - ספארקי
אסף פריינטא - מנהיג
ברק ברויטמן - קלאו
גדי לוי - מר בייט
הדר שחף-מעיין - מנטה
נועה גורן - קיה
הילה מערבי - קול הים
יהלי מרגלית טופול - סקווישי
לירון אלידי - אמא של סקווישי
ערן מור - דג השמש
מיכל רשף - מדוזה
שמחה ברבירו - דק זקן
טיפאני ת'יסן

| --- | --- |

 לידה:  23 בינואר 1974 (בת 50) לונג ביץ', קליפורניה, ארצות הברית ארצות הברית 
 שם לידה:  Tiffani-Amber Thiessen 
 מדינה:  ארצות הברית 
 תקופת הפעילות:  מ-1989 
 בן או בת זוג:  ברדי סמית' (2005–?)   David Strickland 
 צאצאים:  Harper Renn Smith, Holt Fisher Smith 
 מספר צאצאים:  2 
 פרסים והוקרה:  פרס האומן הצעיר 
 https://tiffanithiessen.com/
 פרופיל ב-IMDb
 חתימה:   
 
טיפאני אמבר ת'יסן (באנגלית: Tiffani Amber Thiessen; נולדה ב-23 בינואר 1974) היא שחקנית אמריקאית, אשר מוכרת בעיקר בשל תפקידה בתור קלי קפובסקי בסיטקום "הצלצול הגואל" (1989 - 1993) של רשת NBC, בשל הופעתה בתפקיד ואלרי מאלון בסדרת הנעורים המצליחה "בוורלי הילס 90210" (1994 - 1998) של רשת FOX ולאחר מכן בתור אליזבת' בורק בדרמה המשטרתית של רשת USA; "צווארון לבן" (2009 - 2014) ובתור לורי מנדוזה בסדרה "אלכסה וקייטי" (2018 - 2020) של נטפליקס.
ביוגרפיה

ת'יסן נולדה וגדלה בלונג ביץ' שבמדינת קליפורניה שבארצות הברית, לרובין (לבית ארנסט) עקרת בית ולפרנק ת'יסן מעצב וארכיטקט. היא הצהירה שאחיה טוד, היה אחד ממקורות ההשראה הגדולים שלה, ואת אימה וסבתה כמודל לחיקוי שלה.
בשנת 1992 סיימה ת'יסן בהצטיינות את לימודיה בבית הספר התיכון בשכונת סטודיו סיטי, לוס אנג'לס, קליפורניה.
קריירה

ת'יסן השתתפה בתחרויות יופי בילדותה והוכתרה כמיס ג'וניור אמריקה בשנת 1987. בשנה שלאחר מכן הופיעה על שער מגזין Teen, לאחר שזכתה ב"חיפוש הדוגמניות הגדול "של המגזין. בשנת 1989 היא זכתה בתואר "דוגמנית השנה" של מגזין Cover Girl, וקיבלה את תפקיד המשחק הראשון שלה בתור קלי קפובסקי בקומדיית המצבים של רשת NBC "הצלצול הגואל" בה כיכבה עד סיומה בשנת 1993. בשנים 1992 ו-1993, ת'יסן התארחה בסדרות כמו "נשואים פלוס" ו"אבא חורג, אמא חורגת".
בשנת 1992 שיחקה בסרט הטלוויזיה - "הצלצול הגואל: הוואי". לאחר מכן המשיכה לככב בספין אוף "הצלצול הגואל: שנות הקולג'" בעונתו היחידה ששודרה בין השנים 1993–1994 ובסרט הטלוויזיה "הצלצול הגואל: חתונה בלאס וגאס" שהיה לסרט הסיום של סדרת המקור של הצלצול הגואל.
בשנת 1994 ת'יסן קיבלה את התפקיד של ואלרי מלון בסדרה של אהרון ספלינג ורשת פוקס, "בוורלי הילס 90210", כדי למלא את החלל לאחר עזיבתה של שאנן דוהרטי. היא הייתה השחקנית הראשונה שהצטרפה ישירות לצוות השחקנים הראשי של התוכנית עד שנת 1998, אז עזבה בפרקים המוקדמים של העונה התשיעית של התוכנית. בשנת 2000 היא גם הורידה את שמה האמצעי שאותו היא כללה באופן מקצועי במשך שנים רבות וכעת היא מוכרת כטיפאני ת'יסן.
בשנת 2002 ועד שנת 2003 כיכבה בתפקיד וילהלמינה 'בילי' צ'יימברס בסדרה "מסלול מהיר", עליה קיבלה מועמדות לפרסי בחירת הנוער.
משנת 2009 עד שנת 2014 ת'יסן גילמה את אליזבת בורק בסדרת הפשע האמריקאית "צווארון לבן".
ב-7 ביוני 2017 לוהקה ת'יסן לתפקיד לורי מנדוזה בסיטקום של נטפליקס "אלכסה וקייטי" שעלתה לשידור בחודש מרץ 2018.
במרץ 2020 נודע כי ת'יסן תצטרף לצוות השחקנים של סדרת ההמשך של "הצלצול הגואל", שם תחזור על תפקידה כקלי קפובסקי. היא תשתתף בתפקיד אורח בשלושה פרקים. התוכנית עלתה ברשת Peacock בשנת 2020.
חיים אישיים

בתחילת שנת 1992 החלה ת'יסן לצאת עם בריאן אוסטין גרין לאחר שדייוויד פאוסטינו הכיר ביניהם; הם עברו להתגורר יחד ביולי 1994 ונפרדו בשנה שלאחר מכן.
בשנת 1999 עברה תקופה קשה בחייה האישיים, כשדייוויד סטריקלנד, גם הוא שחקן, איתו החלה לצאת, התאבד. בין השנים 2001 ל-2003, הייתה מאורסת לשחקן ריצ'רד רוקולו, אותו פגשה במהלך צילומי הסדרה "שניים ועוד אחת".
היא נישאה לשחקן בריידי סמית' ב-9 ביולי 2005, ולהם שני ילדים, בת; הרפר רן סמית' (2010) ובן; הולט פישר סמית' (2015).
תדמית ציבורית

ת'יסן נחשבה בשנות התשעים לאלילת נוער, החל מתפקידה כקלי קפובסקי בסדרת הטלוויזיה "הצלצול הגואל" ואז כאשר גילמה את הילדה הרעה ואלרי מלון בסדרת הקאלט "בוורלי הילס 90210". ברגע מתוקשר הופיע ג'סטין ביבר כשהוא לבוש בחולצת טריקו עם תמונה של ת'יסן מ"הצלצול הגואל" בטקס פרסי הווידאו של MuchMusic לשנת 2011, והודה בהערצתו אליה. שחקן הכדורסל כריס פול גם גילה בפומבי שהוא היה מעריץ של ת'יסן, כששלחה אליו תצלום חתום שלה ליום הולדתו ה-29 בשנת 2014.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | חתן בהפרעה | טרייסי |  |
| 1999 | כביש מהיר | וילמה פרייס |  |
| 1999 | מצאת החמה עד צאת הנשמה 2: כופר הדמים | פאם |  |
| 1999 | אהבה גורלית | רבקה מליני / ג'ולייט |  |
| 2000 | לחיות ולמות בהוליווד | מרי שטיין |  |
| 2000 | חביב הנשים | האני דה-לונה |  |
| 2000 | Shriek If You Know What I Did Last Friday the 13th | האגיטה אוסלי |  |
| 2001 | A Christmas Adventure ...from a Book Called Wisely's Tales | ויקסן | דיבוב |
| 2002 | סוף הוליוודי | שרון בייטס |  |
| 2008 | Cyborg Soldier | לינדזי רירדון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1989 | Live-In | ילדה | פרק: "Mommy and Me and Au Pair Make Three" |
| 1993-1989 | הצלצול הגואל | קלי קפובסקי | תפקיד ראשי (4 עונות); 75 פרקים |
| 1990 | סמוך על צ'ארלס | ג'ניפר | פרק: "There's a Girl in My Ficus" |
| 1990 | נשואים פלוס | התר מק'קוי | פרק: "What Goes Around Came Around" |
| 1990 | משפחת הוגאן | ברוק | פרק: "California Dreamin': Parts 1 & 2" |
| 1992 | אבא חורג, אמא חורגת | טינה גורדון | פרק: "Daddy's Girl" |
| 1992 | בלוסום | ריקי | פרק: "Driver's Education" |
| 1992 | הצלצול הגואל: הוואי | קלי קפובסקי | סרט טלוויזיה של NBC |
| 1992 | בכוחות הקיימים | ברברה | פרק: "The Intern" |
| 1992 | רוצח בקרב חברים | ג'ני מונרו | סרט טלוויזיה של CBS |
| 1994-1993 | הצלצול הגואל: שנות הקולג' | קלי קפובסקי | תפקיד ראשי; 19 פרקים |
| 1994 | הצלצול הגואל: חתונה בלאס וגאס | קלי קפובסקי | סרט טלוויזיה של NBC |
| 1998-1994, 2000 | בוורלי הילס 90210 | ואלרי מאלון | תפקיד ראשי (עונות 9-5); 136 פרקים |
| 1995 | The Stranger Beside Me | ג'ניפר גלאג'ר | סרט טלוויזיה של ABC |
| 1995 | She Fought Alone | קייטלין רוז | סרט טלוויזיה של NBC |
| 1996 | חלומות מתוקים | אליסון סאליבן | סרט טלוויזיה של NBC |
| 1996 | Buried Secrets | אנאליס ואלום | סרט טלוויזיה של NBC גם מפיקה |
| 1999 | קופידון | סטפני מקגרגור | פרק: "Children's Hour" |
| 1999 | עיקר החדשות | פוקסי ג'קסון | פרק: "Assistant" |
| 2000 | שניים ועוד אחת | מרטי | 8 פרקים |
| 2001 | תהרוג אותי וזהו | איימי ווטסון | 3 פרקים |
| 2003-2002 | Fastlane | וילהלמינה 'בילי' צ'יימברס | תפקיד ראשי; 22 פרקים |
| 2004-2003 | בוקר טוב מיאמי | ויקטוריה היל | 11 פרקים |
| 2007 | מגפה | קיילה מרטין | סרט טלוויזיה של הולמרק |
| 2007 | מה עובר על בריאן | נטשה דרו | 5 פרקים |
| 2014-2009 | צווארון לבן | אליזבת' בורק | תפקיד ראשי (6 עונות); 81 פרקים |
| 2016-2012 | ג'ייק והפיראטים מארץ לעולם לא | מיצי המכשפה הנפלאה | דיבוב; 5 פרקים |
| 2014 | Northpole | צ'לסי הסטינגס | סרט טלוויזיה של הולמרק |
| 2015 | The Tonight Show עם ג'ימי פאלון | קלי קפובסקי | פרק: "Saved by the Bell sketch" |
| 2017-2015 | Dinner at Tiffani's | מנחה | תוכנית בישול; 3 עונות גם מפיקה בפועל |
| 2017 | אמא אמריקאית | סלסטה | פרק: "Dude, Where's My Napkin" |
| 2020-2018 | אלכסה וקייטי | לורי מנדוזה | תפקיד ראשי; 39 פרקים |
| 2020 | הצלצול הגואל | קלי קפובסקי מוריס | 3 פרקים |
| 2020 | שרוטים | מנחה | 10 פרקים |
הערות שוליים

↑  "Tiffani Thiessen Biography (1974–)". Filmreference.com. נבדק ב-23 בדצמבר 2012. {{cite web}}:  (עזרה)
↑  "TV STUFF: Tiffani Drops Amber". Hollywood.com. 29 במרץ 2000. אורכב מ-המקור ב-18 במרץ 2016. נבדק ב-12 בנובמבר 2007. {{cite news}}:  (עזרה)
↑  Nellie Andreeva (7 ביוני 2017). "Tiffani Thiessen To Co-Star In Netflix Multi-Camera Comedy 'Alexa & Katie'". Deadline Hollywood. נבדק ב-7 ביוני 2017. {{cite web}}:  (עזרה)
↑  "The 'Saved By The Bell' Reboot Will Feature Zack & Kelly Together Again". 1 במרץ 2020. נבדק ב-4 במרץ 2020. {{cite web}}:  (עזרה)
↑  Stroup, Kate; Leon, Anya (2 ביולי 2015). "Tiffani Thiessen Welcomes Son Holt Fisher". People.com. נבדק ב-9 באוקטובר 2016. {{cite web}}:  (עזרה)
↑  "Justin Bieber wears Tiffani Thiessen". Daily News. נבדק ב-25 ביולי 2015. {{cite web}}:  (עזרה)
↑  Finn, Natalie (3 ביוני 2014). "Chris Paul Gets "Best" Birthday Gift—A Saved by the Bell-Era Autographed Photo of Tiffani Thiessen!". E! Online. נבדק ב-25 ביולי 2015. {{cite web}}:  (עזרה)
| --- | --- |
בקרת זהויות :  PLWABN: 9810624561205606  BNE: XX4924516  BnF: cb17060703b (data)  GND: 1019614927  ISNI: 0000 0001 1677 6434  LCCN: no2007095322  VIAF: 78563214   WorldCat (עם VIAF): 78563214
יהודה פרדיס

| --- | --- |

יהודה פרדיס, 2020
 לידה:  4 במרץ 1924 פוזנן, רפובליקת פולין 
 פטירה:  23 באפריל 2023 (בגיל 99)
 מדינה:  ישראל 
 מקום קבורה:  בית העלמין ירקון
 תאריך עלייה:  1934
 
יהודה פרדיס (4 במרץ 1924 – 23 באפריל 2023) היה סופר, עיתונאי, משורר, מחנך, עורך ומגיש פינות רדיו ישראלי.
ביוגרפיה

פרדיס נולד בפוזנן, פולין, בן למנחם ושפרה. בגיל 10 עלה עם הוריו לארץ ישראל, והמשפחה התיישבה בחדרה. למד הוראה בסמינר בית הכרם. השתלם בפיזיקה בטכניון ובאוניברסיטה העברית בירושלים. הוא הגיש פינות בתוכניות הנוער של קול ישראל. היה עורך מדעי בשבועון הנוער "מעריב לנוער", ופרסם בו מדור מדע וטכנולוגיה ושאלוני "בחן את עצמך". כתב גם בעיתון "מעריב". בשנות ה-60 פרסם ספרים טכניים לנוער, בהם: "חמישים מלאכות", "טלוויזיה מהי", "בנה במו ידיך" ועוד, וספר ילדים - "האורן הבודד". כתב גם פזמונים – כמו "הצריף הקטן" (אותו הלחין משה וילנסקי, ושרה עפרה חזה) ו"האיש שבקיר" שהלחין מאיר הרניק ושר שמשון בר-נוי.
יהודה פרדיס היה נשוי לחנה לבית לוי, שהייתה מורה בבית ספר יסודי ברמת גן. לזוג נולד בן.
נפטר ב-23 באפריל 2023, והובא לקבורה בבית הקברות ירקון.
הערות שוליים

↑  בית אריאלה וספריות תל אביב-יפו, באתר פייסבוק, ‏25 באפריל 2023
↑  יהודה פרדיס באתר GRAVEZ
| --- | --- |
בקרת זהויות :  NLI: 987007305263005171  LCCN: n85346908  SUDOC: 255061374  VIAF: 247185613   WorldCat (עם VIAF): 247185613
חילוף (כדורגל)

בכדורגל, חילוף הוא האפשרות להוצאת שחקן כדורגל משדה המשחק והכנסת שחקן אחר במקומו. לרוב מאמן הקבוצה יבצע חילוף בין שחקנים עקב פציעה, יכולת חלשה או שינוי טקטי (למשל, הכנסת חלוץ במקום קשר). על שחקנים מחליפים להימצא באזור הטכני של הקבוצה למעט בזמן חימום. שחקן אשר הוחלף לא יכול לחזר למשחק, בניגוד למשל למשחק הכדורסל.
במשחקים רשמיים תחת פיפ"א והקונפדרציות השונות מאופשרים 5 חילופים ב-3 עצירות משחק במהלך משחקים רשמיים. במשחקי ידידות ובטורנירי ליגה כמו גביע הטוטו, ניתן לקבוע מספר שונה של חילופים.
היסטוריה

מקור החילופים בכדורגל קיים משנות ה-60 של המאה ה-19 כחלק ממשחקי הכדורגל באנגליה. בתקופה זו ההגדרה של חילוף הייתה שונה מהגדרתה כיום, והכוונה לשחקן מחליף הייתה שחקן אשר מגיע במקום שחקן קבוע אחר שאינו יכול לשחק. השימוש הראשון בשחקן מחליף במשחק בינלאומי היה ב-15 באפריל 1889 במשחק בין נבחרת ויילס לנבחרת סקוטלנד ברקסהאם, כאשר השוער הקבוע של נבחרת ויילס לא יכל להגיע למשחק.
למרות שעד 1958 לא היה ניתן לבצע חילופים כהגדרתם כיום, התבצע חילוף שכזה לראשונה במשחק בינלאומי של נבחרת ארץ ישראל נגד נבחרת לבנון ב-27 באפריל 1940 באצטדיון המכביה בתל אביב, כאשר לוניה דבורין החליף במחצית המשחק את צבי פוקס אשר נפצע. מקרה נוסף קרה ב-11 באוקטובר 1953 במשחק מוקדמות מונדיאל 1954 כאשר ריצ'רד גוטינגר החליף את הורסט אקל במשחק של נבחרת גרמניה נגד נבחרת זארלנד. השימוש בחילופים באליפות העולם בכדורגל אושר לראשונה במונדיאל 1970.
במהלך השנים שינה ארגון ה-IFAB האחראי על חוקת משחק הכדורגל את מספר החילופים המותר במהלך המשחק:
1958 - חילוף אחד של שוער הקבוצה במקרה של פציעה.
1965 - חילוף אחד של שחקן פצוע ללא קשר לעמדתו במגרש.
1967 - שני חילופים ללא קשר לפציעות.
1995 - שלושה חילופים במהלך המשחק.
2018 - שלושה חילופים במהלך המשחק וחילוף רביעי בהארכת המשחק.
2020 - חמישה חילופים במהלך המשחק ב-3 עצירות שונות - החוק נקבע כחוק זמני בעקבות התמודדות עם מגפת הקורונה, והפך לקבוע בשנת 2022.